02010D0014 — FI — 09.01.2020 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN PÄÄTÖS, tehty 16 päivänä syyskuuta 2010, eurosetelien aitouden ja kunnon tarkastamisesta sekä kiertoon palauttamisesta (EKP/2010/14) (2010/597/EU) (EUVL L 267 9.10.2010, s. 1)

Muutettu:









▼B

EUROOPAN KESKUSPANKIN PÄÄTÖS,

tehty 16 päivänä syyskuuta 2010,

eurosetelien aitouden ja kunnon tarkastamisesta sekä kiertoon palauttamisesta

(EKP/2010/14)

(2010/597/EU)







1 artikla

Soveltamisala

Tässä päätöksessä määrätään yhteisistä säännöistä ja menettelyistä, jotka koskevat eurosetelien aitouden ja kunnon tarkastamista ja niiden palauttamista kiertoon asetuksen (EY) N:o 1338/2001 6 artiklan 1 kohdan mukaisesti.

2 artikla

Määritelmät

Tässä päätöksessä tarkoitetaan:

1. ”Kansallisella keskuspankilla” sellaisen jäsenvaltion kansallista keskuspankkia, jonka rahayksikkö on euro.

2. ”Rahaa käsittelevillä laitoksilla” asetuksen (EY) N:o 1338/2001 6 artiklan 1 kohdassa mainittuja laitoksia ja talouden toimijoita.

3. ”Kiertoon palauttamisella” sellaista rahaa käsittelevien laitosten toimintaa, jossa ne palauttavat kiertoon suoraan tai epäsuorasti joko yleisöltä maksuna tai talletuksena pankkitilille tai toiselta rahaa käsittelevältä laitokselta vastaanottamiaan euroseteleitä.

4. ”Setelinkäsittelylaitteella” asiakkaiden käyttämää tai henkilökunnan käyttämää laitetta, sellaisena kuin se on määritelty liitteessä I.

5. ”Setelinkäsittelylaitteen tyypillä” setelinkäsittelylaitetta, joka voidaan erottaa muista setelinkäsittelylaitteista, kuten liitteessä I on kuvattu.

6. ”Yleisillä testimenettelyillä” EKP:n täsmentämiä testimenettelyjä, joita kansallisten keskuspankkien on sovellettava testatakseen setelinkäsittelylaitetyyppejä.

7. ”Koulutetulla henkilökunnalla” rahaa käsittelevien laitosten työntekijöitä, a) jotka tuntevat eurosetelien erilaiset yleisessä tiedossa olevat turvatekijät, sellaisina kuin eurojärjestelmä on täsmentänyt ja julkaissut ne, ja pystyvät tarkastamaan ne ja b) jotka tuntevat liitteessä III b luetellut lajitteluperusteet ja pystyvät tarkastamaan eurosetelit niiden mukaisesti.

8. ”Väärillä euroseteleillä” asetuksen (EY) N:o 1338/2001 2 artiklan a kohdassa määriteltyjä vääriä seteleitä.

9. ”Käteisautomaatilla” itsepalveluun perustuvaa laitetta kuten käteistä jakavaa pankkiautomaattia, josta yleisö saa pankkikortin tai muun välineen avulla euroseteleitä niin, että pankkitiliä veloitetaan. Käteisautomaateiksi katsotaan myös itsepalveluun perustuvat maksupäätteet, joiden avulla yleisö voi maksaa tuotteita tai palveluja joko pankkikortin, käteisen rahan tai muun maksuvälineen avulla ja joissa on käteisnostotoiminto.

10. ”Toimivaltaisilla kansallisilla viranomaisilla” asetuksen (EY) N:o 1338/2001 2 artiklan b kohdassa määriteltyjä viranomaisia.

11. ”Huonokuntoisilla seteleillä” euroseteleitä, jotka on arvioitu kiertoon kelpaamattomiksi sen jälkeen, kun niiden kunto on tarkastettu 6 artiklassa tarkoitetulla tavalla.

12. ”Luottolaitoksella” luottolaitosta, sellaisena kuin se on määritelty luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY ( 1 ) 4 artiklan 1 kohdan a alakohdassa.

▼M2

13. ”Euroseteleillä” seteleitä, jotka ovat päätöksen EKP/2013/10 ( 2 ) tai kyseisen päätöksen korvaavan tai täydentävän muun säädöksen vaatimusten ja EKP:n neuvoston vahvistamien teknisten määrittelyjen mukaisia.

▼B

3 artikla

Yleiset periaatteet

1. Rahaa käsittelevien laitosten velvollisuus tarkastaa eurosetelien aitous ja kunto pannaan täytäntöön tässä päätöksessä määrättyjen menettelyjen mukaisesti.

2. Jos samojen eurosetelien kiertoon palauttamiseen osallistuu kaksi tai useampi rahaa käsittelevä laitos, se rahaa käsittelevä laitos, joka on vastuussa kyseisten eurosetelien aitouden ja kunnon tarkastamisesta, nimetään kansallisten säännösten mukaan tai jollei mainitunlaisia säännöksiä ole, asianomaisten rahaa käsittelevien laitosten välisillä keskinäisillä sopimuksilla.

3. Aitous ja kunto tarkastetaan joko setelinkäsittelylaitteella, jonka tyyppi on läpäissyt kansallisen keskuspankin testauksen, tai manuaalisesti koulutetun henkilökunnan toimesta.

4. Eurosetelit voidaan palauttaa kiertoon asiakkaiden käyttämien laitteiden tai käteisautomaattien välityksellä ainoastaan, jos niiden aitous ja kunto on tarkastettu sellaisella setelinkäsittelylaitteella, jonka tyyppi on läpäissyt kansallisen keskuspankin testauksen, ja jos ne on luokiteltu aidoiksi ja hyväkuntoisiksi. Tätä vaatimusta ei kuitenkaan sovelleta euroseteleihin, jotka kansallinen keskuspankki tai toinen rahaa käsittelevä laitos, joka on jo tarkastanut eurosetelien aitouden ja kunnon tällä tavoin, on suoraan toimittanut rahaa käsittelevälle laitokselle.

▼M1

5. Rahaa käsittelevät laitokset voivat ottaa käyttöön setelien aitouden ja kunnon tarkastamiseen käytettäviä, henkilökunnan käyttämiä laitteita sekä asiakkaiden käyttämiä laitteita ainoastaan, jos ne ovat läpäisseet kansallisen keskuspankin testauksen ja 9 artiklan 2 kohdan mukaisesti sisällytetty EKP:n verkkosivuilla olevaan luetteloon. Laitteita käytetään ainoastaan eurosetelien nimellisarvoihin ja -sarjoihin, jotka sisältyvät EKP:n verkkosivuilla olevaan, vastaavia laitteita koskevaan luetteloon testauksen läpäisseillä tehtaan standardiasetuksilla kaikki niiden päivitykset mukaan lukien, elleivät kansallinen keskuspankki ja rahaa käsittelevä laitos ole sopineet tiukemmista asetuksista.

▼B

6. Mikäli koulutettu henkilökunta on tarkastanut eurosetelien aitouden ja kunnon ja luokitellut ne aidoiksi ja hyväkuntoisiksi, mutta seteleitä ei ole tarkastettu sellaisella setelinkäsittelylaitteella, jonka tyyppi on läpäissyt kansallisen keskuspankin testauksen, setelit voidaan palauttaa kiertoon ainoastaan laitoksen kassalta.

7. Tätä päätöstä ei sovelleta kansallisten keskuspankkien suorittamaan eurosetelien aitouden ja kunnon tarkastamiseen.

4 artikla

Eurosetelien luokittelu ja käsittely setelinkäsittelylaitteilla

1. Asiakkaiden käyttämillä laitteilla tarkastettujen eurosetelien luokittelussa ja käsittelyssä sovelletaan liitettä IIa.

2. Henkilökunnan käyttämillä laitteilla tarkastettujen eurosetelien luokittelussa ja käsittelyssä sovelletaan liitettä IIb.

5 artikla

Väärien eurosetelien havaitseminen

Rahaa käsittelevien laitosten on luovutettava välittömästi, kansallisten säädösten mukaisesti ja joka tapauksessa viimeistään 20 työpäivän kuluessa toimivaltaisille kansallisille viranomaisille setelit, joita ei ole vahvistettu aidoiksi euroseteleiksi liitteen IIa tai IIb mukaan tehdyn luokittelun tai koulutetun henkilökunnan suorittaman manuaalisen aitouden tarkastuksen perusteella.

▼M1

6 artikla

Huonokuntoisten eurosetelien havaitseminen

1. Manuaalinen setelien kunnon tarkastus suoritetaan liitteessä III kuvattujen vähimmäisvaatimusten mukaisesti.

2. Automatisoitu kuntotarkastus tehdään setelinkäsittelylaitteella, joka on läpäissyt testauksen EKP:n verkkosivuilla julkaistavien ja ajoittain muutettavien vähimmäisvaatimusten mukaisesti.

3. Kansallinen keskuspankki voi EKP:lle ilmoitettuaan päättää yhtä tai useampaa eurosetelien nimellisarvoa tai sarjaa koskevista tiukemmista vaatimuksista, mikäli se on perusteltua esimerkiksi kierrossa olevien eurosetelien laadun heikkenemisen vuoksi kyseisessä jäsenvaltiossa. Nämä tiukemmat vaatimukset julkaistaan kyseisen kansallisen keskuspankin verkkosivuilla.

4. Huonokuntoiset eurosetelit luovutetaan kansalliselle keskuspankille kansallisten säädösten mukaisesti.

▼B

7 artikla

Poikkeukset

1. Kansalliset keskuspankit voivat antaa sellaisten luottolaitosten syrjäisille sivukonttoreille, joilla on vain vähän käteistoimintoja, luvan siihen, että koulutettu henkilökunta tarkastaa manuaalisesti asiakkaiden käyttämien laitteiden tai käteisautomaattien välityksellä kiertoon palautettavien eurosetelien kunnon, jos setelien aitous tarkastetaan sellaisella setelinkäsittelylaitteella, jonka tyyppi on läpäissyt kansallisen keskuspankin testauksen. Hakiessaan tällaista lupaa luottolaitosten on toimitettava jäsenvaltionsa kansalliselle keskuspankille todisteet kyseisen sivukonttorin syrjäisestä sijainnista ja sen käteistoimintojen vähäisyydestä. Jokainen kansallinen keskuspankki varmistaa sen, että tällä tavalla manuaalisesti tarkastettujen eurosetelien määrä ei ylitä viittä prosenttia kaikkien niiden eurosetelien määrästä, jotka jaetaan vuosittain asiakkaiden käyttämien laitteiden tai käteisautomaattien välityksellä. Kansalliset keskuspankit päättävät, sovelletaanko viiden prosentin rajaa kuhunkin luottolaitokseen erikseen vai kaikkiin luottolaitoksiin kansallisella tasolla.

2. Mikäli poikkeuksellisen tapahtuman vuoksi eurosetelien toimituksessa jäsenvaltiossa esiintyy merkittäviä häiriöitä, rahaa käsittelevien laitosten koulutettu henkilökunta voi väliaikaisesti ja asianomaisen kansallisen keskuspankin todettua, että tapahtuma on poikkeuksellinen, tarkastaa manuaalisesti sellaisten eurosetelien aitouden ja kunnon, jotka palautetaan kiertoon asiakkaiden käyttämien laitteiden tai käteisautomaattien välityksellä.

8 artikla

Eurojärjestelmän sitoumukset

1. Eurojärjestelmä toimittaa täsmentämänsä euroseteleitä ja niiden koneellisesti luettavissa olevia turvatekijöitä koskevat tiedot valmistajille etukäteen ennen uuden setelisarjan liikkeeseenlaskua sekä myöhemmin, jotta setelinkäsittelylaitteet voidaan valmistaa yhteisiä testausmenetelmiä koskevien vaatimusten mukaisesti ja sopeuttaa uusia vaatimuksia vastaaviksi.

2. Eurojärjestelmä antaa eurojärjestelmän täsmentämiä euroseteleitä ja niiden yleisessä tiedossa olevia turvatekijöitä koskevia tietoja rahaa käsitteleville laitoksille etukäteen ennen uuden eurosetelisarjan liikkeeseenlaskua sekä myöhemmin, jotta henkilökunnalle voidaan antaa tarpeellinen koulutus.

3. Eurojärjestelmä tukee rahaa käsittelevien laitosten henkilökunnalleen järjestämää koulutusta sen varmistamiseksi, että koulutettu henkilökunta on pätevä tarkastamaan eurosetelien aitouden ja kunnon.

▼M1

4. Eurojärjestelmä ilmoittaa rahaa käsitteleville laitoksille väärennösten uhasta silloin, kun se on asianmukaista, ja eurojärjestelmä voi edellyttää, että rahaa käsittelevät laitokset ryhtyvät toimenpiteisiin, mukaan lukien kyseisen sarjan tietyn nimellisarvon tai tiettyjen nimellisarvojen määräisten eurosetelien kiertoon palauttamista koskeva väliaikainen kielto.

▼B

5. Eurojärjestelmä ilmoittaa setelinkäsittelylaitteiden valmistajille väärennösten uhasta asianmukaisella tavalla.

9 artikla

Setelinkäsittelylaitteita koskevat eurojärjestelmän yhteiset testausmenetelmät

1. Kansalliset keskuspankit testaavat setelinkäsittelylaitteiden tyypit yhteisiä testausmenetelmiä noudattaen.

2. Testauksen läpäisseet setelinkäsittelylaitteiden tyypit sisällytetään 3 kohdassa tarkoitetulla tavalla EKP:n verkkosivuilla olevaan luetteloon niin kauan kuin testitulokset ovat voimassa. Jos tietyntyyppinen setelinkäsittelylaite menettää tänä aikana kykynsä havaita kaikki eurojärjestelmän tiedossa olevat väärät eurosetelit, tyyppi poistetaan luettelosta EKP:n täsmentämän menettelyn mukaisesti.

▼M1

3. Kun setelinkäsittelylaitteen tyyppi on läpäissyt testauksen, testitulokset ovat voimassa koko euroalueella vuoden ajan sen kuukauden päättymisestä lukien, jona testaus suoritettiin edellyttäen, että setelinkäsittelylaitteen tyyppi säilyttää kyvyn havaita kaikki eurojärjestelmän tiedossa olevat väärät eurosetelit kyseisen ajanjakson ajan.

▼B

4. Eurojärjestelmä ei ole vastuussa siitä, että testauksen läpäissyt tietyntyyppinen setelinkäsittelylaite ei pysty luokittelemaan ja käsittelemään euroseteleitä liitteissä IIa ja IIb kuvatulla tavalla.

10 artikla

Eurojärjestelmän valvontatoimenpiteet ja korjaustoimenpiteet

1. Jollei kansallisen oikeuden vaatimuksista muuta johdu, kansallisilla keskuspankeilla on oikeus i) tehdä tarkastuksia paikan päällä, myös ilmoittamatta, rahaa käsittelevien laitosten tiloissa valvoakseen niiden setelinkäsittelylaitteita ja erityisesti laitteiden kykyä tarkastaa aitous ja kunto ja yhdistää mahdollisesti väärät eurosetelit ja sellaiset eurosetelit, jotka eivät ole selvästi oikeita, tilinhaltijaan ja ii) tarkastaa setelinkäsittelylaitteiden käyttöä ja valvontaa, tarkastettujen eurosetelien käsittelyä sekä manuaalista aitous- ja kuntotarkastusta ohjaavat prosessit.

2. Jollei kansallisen oikeuden vaatimuksista muuta johdu, kansallisilla keskuspankeilla on oikeus ottaa näytteitä käsitellyistä euroseteleistä tarkastaakseen ne omissa tiloissaan.

▼M1

3. Jos kansallinen keskuspankki havaitsee, että rahaa käsittelevä laitos ei ole noudattanut tämän päätöksen säännöksiä, sen tulee vaatia, että rahaa käsittelevä laitos ottaa käyttöön korjaavat toimenpiteet määrätyn ajan kuluessa. Vaatimuksen esittänyt kansallinen keskuspankki voi EKP:n puolesta kieltää rahaa käsittelevää laitosta palauttamasta kiertoon kyseisen sarjan tietyn nimellisarvon tai tiettyjen nimellisarvojen määräisiä euroseteleitä, kunnes päätöksen säännösten noudattamatta jättäminen on korjattu. Jos päätöksen säännösten noudattamatta jättäminen johtuu siitä, että tietyntyyppinen setelinkäsittelylaite ei toimi asianmukaisesti, mainittu laite voidaan tämän johdosta poistaa 9 artiklan 2 kohdassa tarkoitetusta luettelosta.

▼B

4. Määräysten noudattamatta jättämiseksi katsotaan se, että rahaa käsittelevä laitos ei tee tarkastuksen yhteydessä yhteistyötä kansallisen keskuspankin kanssa.

11 artikla

Raportointivelvoitteet

Jotta EKP ja kansalliset keskuspankit voivat valvoa sitä, noudattavatko rahaa käsittelevät laitokset tätä päätöstä ja valvoa rahan kierron kehitystä, rahaa käsittelevien laitosten on i) ilmoitettava kansallisille keskuspankeille kirjallisesti, elektroniset välineet mukaan lukien, ennen kuin tietyntyyppinen setelinkäsittelylaite otetaan käyttöön ja ii) toimitettava kansallisille keskuspankeille liitteessä IV täsmennetyt tiedot.

12 artikla

Kustannukset

1. Eurojärjestelmä ei korvaa rahaa käsitteleville laitoksille niille tämän päätöksen noudattamisesta aiheutuvia kustannuksia.

2. Eurojärjestelmä ei korvaa lisäkustannuksia, joita rahaa käsitteleville laitoksille aiheutuu liikkeeseen laskettavien eurosetelien muutetuista tai uusista turvatekijöistä.

▼M1

13 artikla

Loppusäännökset

1. Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

2. Jäsenvaltioissa, jotka ottavat euron käyttöön tämän päätöksen tekemisen jälkeen, rahaa käsittelevien laitosten on sovellettava tätä päätöstä euron käyttöönottopäivästä lähtien.

▼M2









LIITE I

SETELINKÄSITTELYLAITTEET

1. Yleiset tekniset vaatimukset

1.1 Jotta laitetta voidaan pitää setelinkäsittelylaitteena, sen on kyettävä käsittelemään euroseteleitä, luokittelemaan yksittäiset eurosetelit ja erottelemaan eurosetelit niiden saamien luokitusten mukaan ilman koneen käyttäjän myötävaikutusta, jollei liitteistä IIa ja IIb muuta johdu. Setelinkäsittelylaitteissa, metalliraha-automaatteja lukuun ottamatta, on oltava vaadittu määrä tarkoitukseen varattuja lajittelulokeroita ja/tai muita keinoja, joilla voidaan varmistaa se, että käsitellyt eurosetelit erotellaan toisistaan luotettavasti.

1.2 Setelinkäsittelylaitteiden on oltava muunneltavissa sen varmistamiseksi, että ne kykenevät luotettavasti havaitsemaan uudet väärennökset. Lisäksi niiden on oltava muunneltavissa, jotta on mahdollista asettaa tiukempia tai vähemmän tiukkoja kuntoa koskevia lajittelukriteereitä, jos se on tarpeen.

2. Setelinkäsittelylaitteiden ryhmät

Setelinkäsittelylaitteet ovat joko asiakkaiden käyttämiä laitteita tai henkilökunnan käyttämiä laitteita.







Taulukko 1 Asiakkaiden käyttämät laitteet A. Asiakkaiden käyttämät laitteet, joihin käteistä talletetaan niin, että asiakas kyetään jäljittämään 1. Talletusautomaatit Talletusautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen, mutta niissä ei ole käteisnostotoimintoa. Talletusautomaatit tarkastavat eurosetelien aitouden ja mahdollistavat tilinhaltijan jäljittämisen; kuntotarkastukset ovat valinnaisia. 2. Käteisen kierrätysautomaatit Käteisen kierrätysautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen ja nostaa euroseteleitä pankkitileiltään. Käteisen kierrätysautomaatit tarkastavat eurosetelien aitouden ja kunnon ja mahdollistavat tilinhaltijan jäljittämisen. Nostoihin käteisen kierrätysautomaatit voivat käyttää aitoja ja hyväkuntoisia euroseteleitä, jotka muut asiakkaat ovat tallettaneet aiemmissa tapahtumissa. 3. Yhdistetyt talletusautomaatit Yhdistetyt talletusautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen ja nostaa euroseteleitä pankkitileiltään. Yhdistetyt talletusautomaatit tarkastavat eurosetelien aitouden ja mahdollistavat tilinhaltijan jäljittämisen; kuntotarkastukset ovat valinnaisia. Nostoihin yhdistetyt talletusautomaatit eivät käytä sellaisia euroseteleitä, jotka muut asiakkaat ovat tallettaneet aiemmissa tapahtumissa, vaan ainoastaan erikseen niihin ladattuja euroseteleitä. B. Käteisnostoautomaatit 4. Käteisnostoautomaatit Käteisnostoautomaatit ovat käteisnostolaitteita, jotka tarkastavat eurosetelien aitouden ja kunnon ennen niiden jakamista asiakkaille. Käteisnostoautomaatit käyttävät rahaa käsittelevien laitosten tai muiden automatisoitujen järjestelmien (kuten myyntiautomaattien) niihin lataamia euroseteleitä. C. Metalliraha-automaatit 5. Metalliraha-automaatit Asiakkaat saavat metallirahoja metalliraha-automaatista syöttämällä siihen seteleitä. Metalliraha-automaatti tarkistaa eurosetelien aitouden ennen kuin se jakaa eurometallirahoja. Näitä euroseteleitä ei palauteta kiertoon.

Käteisen kierrätysautomaatteja voidaan käyttää talletusautomaatteina tai yhdistettyinä talletusautomaatteina, jos niiden ydintoimintojen toteuttamiseksi tarvittavat havaitsemisjärjestelmät, ohjelmistot ja muut komponentit ovat samat kuin EKP:n verkkosivuilla olevaan luetteloon listatut käteisen kierrätysautomaattityypit ( 3 ).

Yhdistettyjä talletusautomaatteja voidaan käyttää talletusautomaatteina, jos niiden ydintoimintojen toteuttamiseksi tarvittavat havaitsemisjärjestelmät, ohjelmistot ja muut komponentit ovat samat kuin EKP:n verkkosivuilla olevaan luetteloon listatut yhdistetyt talletusautomaattityypit.







Taulukko 2 Henkilökunnan käyttämät laitteet 1. Setelinlajittelulaitteet Setelinlajittelulaitteet tarkastavat eurosetelien aitouden ja kunnon. 2. Setelien aitouden tarkastuslaitteet Setelien aitouden tarkastuslaitteet tarkastavat eurosetelien aitouden. 3. Pankkivirkailijaa avustavat käteistä kierrättävät laitteet Pankkivirkailijaa avustavat käteistä kierrättävät laitteet ovat käteistä kierrättäviä laitteita, joita käyttävät rahaa käsittelevät laitokset ja jotka tarkastavat eurosetelien aitouden ja kunnon. Pankkivirkailijaa avustavat käteistä kierrättävät laitteet voivat käyttää nostoihin aitoja ja hyväkuntoisia euroseteleitä, jotka muut asiakkaat ovat tallettaneet aiemmissa tapahtumissa. Sen lisäksi ne pitävät eurosetelit turvassa ja mahdollistavat sen, että rahaa käsittelevät laitokset hyvittävät tai veloittavat asiakkaiden pankkitilejä. 4. Pankkivirkailijaa avustavat laitteet Pankkivirkailijaa avustavat laitteet ovat laitteita, joita käyttävät rahaa käsittelevät laitokset ja jotka tarkastavat eurosetelien aitouden. Sen lisäksi ne pitävät eurosetelit turvassa ja mahdollistavat sen, että rahaa käsittelevät laitokset hyvittävät tai veloittavat asiakkaiden pankkitilejä.

Henkilökunnan käyttämien laitteiden tulee käsitellä setelit erissä.

Jos laite on testattu ja listattu EKP:n verkkosivuilla olevaan luetteloon käteisen kierrätysautomaatiksi tai yhdistetyiksi talletusautomaatiksi/talletusautomaatiksi, sitä voidaan käyttää pankkivirkailijaa avustavana käteistä kierrättävänä laitteena tai pankkivirkailijaa avustavana laitteena. Tässä tapauksessa ainoastaan rahaa käsittelevien laitosten henkilökunta saa käyttää laitetta.

3. Setelinkäsittelylaitetyypit

Eurojärjestelmä testaa setelinkäsittelylaitetyyppejä. Setelinkäsittelylaitetyypit voidaan erottaa toisistaan niiden erityisten havaitsemisjärjestelmien, ohjelmiston ja muiden niiden ydintoimintojen suorittamisen osatekijöiden avulla. Niitä ovat a) aitojen eurosetelien tunnistaminen; b) vääriksi epäiltyjen eurosetelien havaitseminen ja erotteleminen; c) huonokuntoisten eurosetelien havaitseminen ja erotteleminen hyväkuntoisista euroseteleistä, jos näin tehdään ja d) mahdollisesti vääriksi euroseteleiksi tunnistettujen esineiden ja sellaisten eurosetelien jäljittäminen, joita ei ole selvästi todettu aidoiksi, jos näin tehdään.









LIITE IIa

EUROSETELIEN LUOKITTELU JA KÄSITTELY ASIAKKAIDEN KÄYTTÄMILLÄ LAITTEILLA

Eurosetelit luokitellaan yhteen seuraavista ryhmistä ja erotellaan ryhmittäin. Laitteiden, jotka eivät tarkasta eurosetelien kuntoa, ei tarvitse erotella 4a- ja 4b-ryhmiä.







Taulukko 1 Eurosetelien luokittelu ja käsittely asiakkaiden käyttämillä laitteilla, joilla talletetaan käteistä siten, että asiakas on jäljitettävissä Ryhmä Ominaisuudet Käsittely 1. Esineet, joita ei ole tunnistettu euroseteleiksi Ei ole tunnistettu euroseteleiksi jostakin seuraavasta syystä: — laite ei tue euroseteleitä — kyseessä on muu kuin euroseteli — kyseessä on eurosetelien kaltainen esine — kuva tai muoto on väärä — kulmassa tai kulmissa on suuri taitos tai osa tai osia puuttuu — laitteessa on syöttö- tai siirtovirhe laite palauttaa esineen asiakkaalle 2. Mahdollisesti väärät eurosetelit Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella Kierrosta poistaminen Toimitettava toimivaltaisille kansallisille viranomaisille aitouden tarkastamista varten yhdessä tilinhaltijaa koskevien tietojen kanssa välittömästi tai viimeistään 20 työpäivän kuluessa laitteeseen tallettamisesta. Tilinhaltijan tiliä ei hyvitetä. 3. Eurosetelit, joita ei ole selvästi todettu aidoiksi Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä. Kierrosta poistaminen Eurosetelit toimitetaan kansalliselle keskuspankille aitouden tarkastamista varten välittömästi tai viimeistään 20 työpäivän kuluessa laitteeseen tallettamisesta. Tiedot tilinhaltijasta säilytetään kahdeksan viikon ajan sen jälkeen, kun laite on havainnut eurosetelit. Tiedot annetaan kansalliselle keskuspankille pyynnöstä. Vaihtoehtoisesti kansallisen keskuspankin kanssa voidaan sopia, että tilinhaltijan jäljittämisen mahdollistavat tiedot toimitetaan kyseiselle keskuspankille yhdessä eurosetelien kanssa. Tilinhaltijan tiliä voidaan hyvittää. 4a Eurosetelit, jotka tunnistetaan aidoiksi ja hyväkuntoisiksi Kaikki laitteen suorittamat aitous- ja kuntotarkastukset antavat positiivisen tuloksen Seteli voidaan palauttaa kiertoon Tilinhaltijan tiliä hyvitetään 4b Eurosetelit, jotka tunnistetaan aidoiksi ja huonokuntoisiksi Kaikki laitteen suorittamat aitoustarkastukset antavat positiivisen tuloksen. Ainakin yksi tarkastetuista kuntokriteereistä antaa negatiivisen tuloksen. Ei voida palauttaa kiertoon ja palautetaan kansalliselle keskuspankille. Tilinhaltijan tiliä hyvitetään

Taulukkoa 1 koskevat erityissäännöt:

1. Setelinkäsittelylaite ei palauta asiakkaalle 2- ja 3-ryhmiin kuuluvia euroseteleitä, jos kyseinen laite sallii talletustapahtuman peruuttamisen. Mainitunlaisten eurosetelien pitäminen laitteessa silloin, kun tapahtuma peruutetaan, voidaan toteuttaa varastoimalla ne laitteessa olevaan erilliseen väliaikaiseen varastoon.

2. Ei ole tarpeen erotella fyysisesti 3-ryhmän euroseteleitä 4a- tai 4b-ryhmän euroseteleistä. Jos fyysistä erottelua ei tapahdu, sovelletaan edelleen määräaikaa, jossa sekä 3-, 4a- että 4b-ryhmän euroseteleitä sisältävä nippu luovutetaan kansalliselle keskuspankille, ja vaatimuksia, jotka koskevat asiakkaan jäljittämistä 3-ryhmän euroseteleissä.

3. Kaikki 3-ryhmän eurosetelit, myös tapauksissa joissa ne ovat nipussa 4a- tai 4b-ryhmän euroseteleiden kanssa, voidaan käsitellä uudestaan käyttäen mitä tahansa setelinkäsittelylaitetta, jonka tyyppi on läpäissyt testauksen. Näissä tapauksissa katsotaan, että kyseiset eurosetelit on luokitellut tämä toinen setelinkäsittelylaite, ja uudelleenkäsittelyssä alkuperäisen tilinhaltijan jäljitettävyys on säilytettävä sen varalta, että tämä toinen setelinkäsittelylaite hylkää eurosetelit euroseteleinä, joita ei ole selvästi todettu aidoiksi.



Taulukko 2 Eurosetelien luokittelu ja käsittely käteisnostoautomaateilla Ryhmä Ominaisuudet Käsittely 1. Esineet, joita ei ole tunnistettu euroseteleiksi Ei ole tunnistettu euroseteleiksi jostakin seuraavasta syystä: — laite ei tue euroseteleitä — kyseessä on muu kuin euroseteli — kyseessä on eurosetelien kaltainen esine — kuva tai muoto on väärä — kulmassa tai kulmissa on suuri taitos tai osa tai osia puuttuu — laitteessa on syöttö- tai siirtovirhe Ei voida jakaa asiakkaille 2. Mahdollisesti väärät eurosetelit Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella. Ei voida jakaa asiakkaille Toimitettava oikeaksi tunnistamista varten toimivaltaisille kansallisille viranomaisille välittömästi tai viimeistään 20 työpäivän kuluessa siitä, kun laite on havainnut ne yhdessä tilinhaltijaa koskevien tietojen kanssa, jos nämä tiedot ovat saatavilla. 3. Eurosetelit, joita ei ole selvästi todettu aidoiksi Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä. Ei voida jakaa asiakkaille Eurosetelit toimitetaan kansalliselle keskuspankille aitouden tarkastamista varten välittömästi tai viimeistään 20 työpäivän kuluessa laitteeseen tallettamisesta. 4a Eurosetelit, jotka tunnistetaan aidoiksi ja hyväkuntoisiksi Kaikki laitteen suorittamat aitous- ja kuntotarkastukset antavat positiivisen tuloksen Voidaan jakaa asiakkaille. 4b Eurosetelit, jotka tunnistetaan aidoiksi ja huonokuntoisiksi Kaikki laitteen suorittamat aitoustarkastukset antavat positiivisen tuloksen Ainakin yksi tarkastetuista kuntokriteereistä antaa negatiivisen tuloksen Ei voida jakaa asiakkaille ja palautetaan kansalliselle keskuspankille

Taulukkoa 2 koskevat erityissäännöt:

1. Ei ole tarpeen erotella fyysisesti 1-, 2- ja 3-ryhmien euroseteleitä. Jos näiden ryhmien setelit sekoittuvat, tulee niitä kohdella 2-ryhmän euroseteleinä. Jos jokin toinen setelinkäsittelylaite tai, kansallisen keskuspankin suostumuksella, koulutettu henkilökunta voi erotella 1-, 2- ja 3-ryhmien eurosetelit, tulee niitä kohdella taulukon 2 mukaisesti.

2. Ei ole tarpeen erotella fyysisesti 3-ryhmän euroseteleitä 4a- ja 4b-ryhmän euroseteleistä. Jos fyysistä erottelua ei tapahdu, sovelletaan edelleen 3-ryhmää varten määriteltyä määräaikaa, jossa sekä 3-, 4a- että 4b-ryhmän euroseteleitä sisältävä nippu luovutetaan kansalliselle keskuspankille.

3. Kaikki 3-ryhmän eurosetelit, myös tapauksissa joissa ne ovat nipussa 4a- tai 4b-ryhmän euroseteleiden kanssa, voidaan käsitellä uudestaan käyttäen mitä tahansa setelinkäsittelylaitetta, jonka tyyppi on läpäissyt testauksen. Näissä tapauksissa katsotaan, että kyseiset eurosetelit on luokitellut tämä toinen setelinkäsittelylaite.



Taulukko 3 Eurosetelien luokittelu ja käsittely metalliraha-automaateilla Metalliraha-automaattien on tarkastettava vastaanotettujen eurosetelien aitous ja pidettävä laitteessa vääriksi epäillyt eurosetelit, mutta niiden ei tarvitse fyysisesti erotella niitä ryhmittäin. Vääriksi epäillyt eurosetelit on toimitettava oikeaksi tunnistamista varten toimivaltaisille kansallisille viranomaisille välittömästi tai viimeistään 20 työpäivän kuluessa siitä, kun laite on havainnut ne yhdessä tilinhaltijaa koskevien tietojen kanssa, jos nämä tiedot ovat saatavilla. Vaihtoehtoisesti metalliraha-automaattien vastaanottamat setelit voidaan käsitellä uudestaan käyttäen mitä tahansa setelinkäsittelylaitetta, jonka tyyppi on läpäissyt testauksen; tämän jälkeen katsotaan, että kyseiset eurosetelit on luokitellut tämä laite. Niiden kappaleiden osalta, jotka on luokiteltu 2- tai 3-ryhmään, tilinhaltijaan liittyvät tiedot on säilytettävä uudelleenkäsittelyn aikana, jos ne ovat saatavilla”.

▼M1









LIITE IIb

EUROSETELIEN LUOKITTELU JA KÄSITTELY HENKILÖKUNNAN KÄYTTÄMILLÄ LAITTEILLA

Eurosetelit luokitellaan yhteen taulukossa 1 esitettyyn ryhmään. 4a- ja 4b-ryhmien eurosetelit erotellaan fyysisesti 1-, 2- ja 3-ryhmien euroseteleistä. Laitteiden, jotka eivät tarkasta eurosetelien kuntoa, ei tarvitse erotella 4a- ja 4b-ryhmiä.







Taulukko 1 Eurosetelien luokittelu ja käsittely henkilökunnan käyttämillä laitteilla Ryhmä Ominaisuudet Käsittely 1 Esineet, joita ei ole tunnistettu euroseteleiksi Ei ole tunnistettu euroseteleiksi jostakin seuraavasta syystä: — laite ei tue euroseteleitä — kyseessä on muu kuin euroseteli — kyseessä on eurosetelien kaltainen esine — kuva tai muoto on väärä — kulmassa tai kulmissa on suuri taitos tai osa tai osia puuttuu — laitteessa on syöttö- tai siirtovirhe. Laite palauttaa esineen käyttäjälle jatkoarviointia ja käsittelyä varten. Sen jälkeen, kun henkilökunta on arvioinut ne ulkonäön perusteella, rahaa käsittelevät laitokset voivat palauttaa nämä esineet asiakkaalle. 2 Mahdollisesti väärät eurosetelit Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella. Laite palauttaa esineen käyttäjälle jatkokäsittelyä varten. Nämä käsitellään erikseen ja toimitetaan toimivaltaisille kansallisille viranomaisille aitouden lopullista tarkastamista varten välittömästi tai viimeistään 20 työpäivän kuluessa laitteessa käsittelystä. 3 Eurosetelit, joita ei ole selvästi todettu aidoiksi Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä. 4a Eurosetelit, jotka tunnistetaan aidoiksi ja hyväkuntoisiksi Kaikki laitteen suorittamat aitous- ja kuntotarkastukset antavat positiivisen tuloksen. Seteli voidaan palauttaa kiertoon. Tilinhaltijan tiliä hyvitetään. 4b Eurosetelit, jotka tunnistetaan aidoiksi ja huonokuntoisiksi Kaikki laitteen suorittamat aitoustarkastukset antavat positiivisen tuloksen. Ainakin yksi tarkastetuista kuntokriteereistä antaa negatiivisen tuloksen. Ei voida palauttaa kiertoon ja palautetaan kansalliselle keskuspankille. Tilinhaltijan tiliä hyvitetään.

Taulukkoa 1 koskeva erityissääntö:

Jos laite itse tai jokin toinen setelienkäsittelylaite taikka, kansallisen keskuspankin suostumuksella, koulutettu henkilökunta pystyy fyysisesti erottelemaan 2- ja 3-ryhmien eurosetelit voidaan 3-ryhmän eurosetelit toimittaa kansalliselle keskuspankille yhdessä 4b-ryhmän eurosetelien kanssa. Tällaisessa tapauksessa sovelletaan edelleen taulukossa määritettyä aikataulua, jonka mukaisesti 2-ryhmän eurosetelit luovutetaan toimivaltaiselle kansalliselle viranomaiselle ja sekä 3- että 4b-ryhmän euroseteleitä sisältävä nippu luovutetaan kansalliselle keskuspankille.

Erityiset luokittelu- ja lajittelusäännöt eräille henkilökunnan käyttämille laitteille

1. Setelinlajittelulaitteet luokittelevat ja lajittelevat fyysisesti 1-, 2- ja 3-ryhmien eurosetelit yhteen tai useampaan lajittelulokeroon sekä 4a- ja 4b-ryhmien eurosetelit kahteen erilliseen lajittelulokeroon siten kuin liitteessä IIb on määrätty, mitä varten tarvitaan ainakin kolme tarkoitusta varten varattua lajittelulokeroa, jotta voidaan välttää laitteen käyttäjän puuttuminen laitteen toimintaan.

2. Sellaiset setelinlajittelulaitteet, joissa on vain kaksi tarkoitukseen varattua lajittelulokeroa, voivat kuitenkin luokitella ja lajitella euroseteleitä, jos seuraavat edellytykset täyttyvät:

a) Aitous- ja kuntotarkastukset tehdään samalla syöttökerralla. Mainitulla syöttökerralla 4a-ryhmään kuuluvat eurosetelit on lajiteltava yhteen lajittelulokeroon, kun taas muihin ryhmiin kuuluvat eurosetelit on lajiteltava toiseen erilliseen lajittelulokeroon, joka ei ole missään fyysisessä kosketuksessa 4a-ryhmään kuuluvien euroseteleiden kanssa.

b) Jos 1-, 2- tai 3-ryhmän eurosetelin todetaan olevan toisessa lajittelulokerossa, käyttäjän on syötettävä toisessa lajittelulokerossa olevat eurosetelit uudelleen laitteen läpi. Tällä toisella syöttökerralla 1-, 2- ja 3-ryhmien eurosetelit on erotettava 4b-ryhmän euroseteleistä lajittelemalla ensin mainitut tarkoitukseen varattuun lajittelulokeroon ja niitä on käsiteltävä yllä olevassa taulukossa määritellyllä tavalla. Koska laite ei pysty fyysisesti erottelemaan 1-, 2- ja 3-ryhmien euroseteleitä eri lajittelulokeroihin, on niitä kaikkia pidettävä ja käsiteltävä 2-ryhmän euroseteleinä.

3. Setelien aitouden tarkastuslaitteet luokittelevat ja fyysisesti lajittelevat 1-, 2- ja 3-ryhmien eurosetelit yhteen lajittelulokeroon sekä 4a- ja 4b-ryhmien eurosetelit toiseen lajittelulokeroon, mitä varten tarvitaan ainakin kaksi tarkoitukseen varattua lajittelulokeroa, jotta voidaan välttää laitteen käyttäjän puuttuminen laitteen toimintaan.

4. Sellaiset setelien aitouden tarkastuslaitteet, joissa on vain yksi tarkoitukseen varattu lajittelulokero, voivat kuitenkin luokitella ja lajitella euroseteleitä, jos seuraavat edellytykset täyttyvät:

a) Aina kun käsitellään 1-, 2- tai 3-ryhmään kuuluvaa euroseteliä, laitteen on välittömästi lopetettava käsittely ja pidettävä kyseinen euroseteli sellaisessa asennossa, joka estää fyysisen kosketuksen aidoiksi todettuihin euroseteleihin.

b) Aitoustarkastuksen tulos on ilmoitettava jokaisesta yksittäisestä 1-, 2- tai 3-ryhmän eurosetelistä näytöllä. Koska laite ei pysty fyysisesti erottelemaan 1-, 2- ja 3-ryhmien euroseteleitä eri lajittelulokeroihin, on niitä kaikkia pidettävä ja käsiteltävä 2-ryhmän euroseteleinä.

c) Laitteen on tarkastettava, onko laitteessa 1-, 2- tai 3-ryhmän euroseteli, kun se lopettaa käsittelyn, ja käsittelyä voidaan jatkaa vasta sen jälkeen, kun laitteen käyttäjä on poistanut fyysisesti 1-, 2- tai 3-ryhmän eurosetelin.

d) Kussakin käsittelymoodin keskeytyksessä vain yksi 1-, 2- tai 3-ryhmän euroseteli saa olla laitteen käyttäjän saatavilla.









LIITE III

▼B

VÄHIMMÄISVAATIMUKSET EUROSETELIEN MANUAALISELLE KUNTOTARKASTUKSELLE

Tässä liitteessä esitetään vähimmäisvaatimukset koulutetun henkilökunnan suorittamalle eurosetelien manuaaliselle kuntotarkastukselle.

Kuntotarkastuksessa eurosetelit, joissa on jokin jäljempänä esitetyssä taulukossa mainittu puute tai selvästi havaittava näkyviä turvatekijöitä koskeva puute, katsotaan huonokuntoisiksi. Taitetut eurosetelit ja eurosetelit, joista kulma on taitettu, voidaan kuitenkin korjata taittamalla ne käsin takaisin oikeaan asentoon, jos se on mahdollista. Kuntotarkastukset suoritetaan tarkastamalla yksittäiset eurosetelit silmämääräisesti eivätkä ne edellytä minkäänlaisten välineiden käyttöä.







Luettelo lajittelukriteereistä manuaalista kuntotarkastusta varten Tarkastettava seikka Kuvaus 1. Lika Silmin havaittava eurosetelin likaisuus 2. Tahra Silmin havaittava likakeskittymä 3. Töherrys Silmin havaittava euroseteliin lisätty kuva tai kirjaimet, jotka on kirjoitettu tai merkitty millä hyvänsä tavalla 4. Haalistunut seteli Painoväri irronnut eurosetelistä tai sen osasta silmin havaittavalla tavalla esim. pesussa 5. Repeytymä Euroseteli, jonka ainakin yksi reuna on revennyt 6. Reikä Euroseteli, jossa on ainakin yksi silmin havaittava reikä 7. Rikkinäinen seteli Euroseteli, jonka ainakin yhdestä reunasta puuttuu osa/osia (vrt. reikä), esim. puuttuva kulma 8. Korjaus Osia yhdestä tai useammasta eurosetelistä on liitetty yhteen teipillä, liimalla tai muulla tavalla 9. Rypistynyt seteli Euroseteli, jossa on useita satunnaisia taitoksia, jotka vaikuttavat huomattavasti sen ulkonäköön 10. Pehmennyt seteli Euroseteli, jonka rakenne on heikentynyt siten, että seteli on selvästi menettänyt jäykkyytensä 11. Taitettu euroseteli Euroseteli, joka on taitettu, mukaan lukien euroseteli, jota ei voida taittaa takaisin oikeaan asentoon 12. Taitettu kulma Euroseteli, jossa on ainakin yksi selvästi havaittava taitettu kulma

▼M2









LIITE IV

TIEDONKERUU RAHAA KÄSITTELEVILTÄ LAITOKSILTA

1. Tavoitteet

Tiedonkeruun tavoitteena on mahdollistaa se, että kansalliset keskuspankit ja Euroopan keskuspankki (EKP) valvovat rahaa käsittelevien laitosten asianomaista toimintaa ja rahan kierron kehitystä.

2. Yleiset periaatteet

2.1 Setelinkäsittelylaitteita koskevat tiedot on ilmoitettava, kun laitteita käytetään tämän päätöksen mukaisesti. Raportointivelvoitteita ei sovelleta metalliraha-automaatteihin.

2.2 Rahaa käsittelevät laitokset toimittavat jäsenvaltioidensa kansallisille keskuspankeille säännöllisesti seuraavat tiedot:

— tiedot laitoksista, joissa rahaa käsitellään, kuten sivukonttoreista ja

— tiedot setelinkäsittelylaitteista ja käteisautomaateista.

2.3 Lisäksi rahaa käsittelevät laitokset, jotka palauttavat euroseteleitä kiertoon seteleitä käsittelevien laitteiden ja käteisautomaattien välityksellä, toimittavat jäsenvaltionsa kansalliselle keskuspankille säännöllisesti kummatkin seuraavista tiedoista:

— tiedot setelinkäsittelylaitteilla ja käteisautomaateilla suoritettujen käteisoperaatioiden määrästä (käsiteltyjen eurosetelien lukumäärä),

— tiedot luottolaitosten syrjäisistä sivukonttoreista, joissa käteispalvelujen käyttö on vähäistä ja setelien kunto tarkastetaan käsin.

3. Tiedon tyyppi ja raportointivaatimukset

3.1 Kerätty tieto jaetaan tyyppinsä mukaan perustietoihin (master data) ja toiminnallisiin tietoihin.

Perustiedot

3.2 Perustiedot kattavat seuraavat tiedot: a) yksittäiset rahaa käsittelevät laitokset ja niiden käytössä olevat setelien käsittelylaiteet ja käteisautomaatit ja b) luottolaitosten syrjäiset sivukonttorit.

3.3 Perustiedot toimitetaan kansallisille keskuspankeille tämän päätöksen soveltamispäivänä ja kuuden kuukauden välein soveltamispäivästä lukien. Lisäyksessä 1 esitetyssä mallissa yksilöidyt tiedot on toimitettava, vaikka kansallinen keskuspankki voi edellyttää tietojen toimittamista eri muodossa.

3.4 Kansallinen keskuspankki voi päättää valvontatarkoituksia varten kerätä tietoa paikallistasolla, kuten sivukonttoreilta.

3.5 Kansallinen keskuspankki voi vaatia rahaa käsitteleviä laitoksia ilmoittamaan ne käteisen kierrätysautomaatit, joita käytetään yhdistettyinä talletusautomaatteina tai talletusautomaatteina, sekä yhdistetyt talletusautomaatit, joita käytetään talletusautomaatteina.

3.6 Lisäyksessä 3 esitetyssä mallissa yksilöidyt syrjäisiä sivukonttoreita koskevat tiedot on toimitettava, vaikka kansallinen keskuspankki voi edellyttää tietojen toimittamista eri muodossa.

Toiminnalliset tiedot

3.7 Toiminnallisiksi tiedoiksi luokitellaan tiedot, jotka saadaan rahaa käsittelevien laitosten suorittamasta eurosetelien käsittelystä ja kiertoon palauttamisesta.

3.8 Kansallinen keskuspankki voi päättää, että neuvoston asetuksen (EY) N:o 1338/2001 ( 4 ) 6 artiklan 1 kohdassa tarkoitetuilla muilla talouden toimijoilla ei ole velvollisuutta toimittaa toiminnallisia tietoja, jos niiden eurosetelien lukumäärä, jonka ne palauttavat kiertoon käteisautomaattien välityksellä alittaa kansallisen keskuspankin määrittämän rajan.

3.9 Tiedot toimitetaan kuuden kuukauden ajanjaksoilta. Tiedot ilmoitetaan kansalliselle keskuspankille viimeistään kahden kuukauden kuluttua asianomaisesta raportointijaksosta eli helmikuun ja elokuun lopussa. Tiedot voidaan toimittaa käyttämällä lisäyksessä 2 olevaa mallia. Kansalliset keskuspankit voivat siirtymäkauden ajan pyytää kuukausittaista raportointia, jos niiden käytäntö oli sellainen ennen tämän päätöksen voimaantuloa, tai neljännesvuosittaista raportointia.

3.10 Tietoja toimittavat rahaa käsittelevät laitokset, jotka fyysisesti käsittelevät euroseteleitä. Jos rahaa käsittelevä laitos hankkii aitous- ja kuntotarkastukset alihankintana toiselta rahaa käsittelevältä laitokselta, tiedot toimittaa 3 artiklan 2 kohdan mukaisesti nimetty rahaa käsittelevä laitos.

3.11 Rahaa käsittelevät laitokset ilmoittavat tiedot kappaleina (määrä), yhteenlaskettuina kansallisella tasolla ja jaoteltuina eurosetelien nimellisarvoittain. Setelisarjojen mukaista erittelyä ei vaadita. Luottolaitosten syrjäisten sivukonttoreiden osalta toiminnalliset tiedot raportoidaan erikseen.

3.12 Kansallinen keskuspankki voi päättää valvontatarkoituksia varten kerätä tietoa paikallistasolla, kuten sivukonttoreilta.

3.13 Rahaa käsitteleviä laitoksia, jotka ovat hankkineet aitous- ja kuntotarkastukset alihankintana muilta rahaa käsitteleviltä laitoksilta, saatetaan pyytää toimittamaan kansalliselle keskuspankille yksityiskohtaisia tietoja näistä kuntotarkastuksista, alihankintajärjestelyt mukaan luettuina.

3.14 Lisäyksessä 3 esitetyssä mallissa yksilöidyt syrjäisiä sivukonttoreita koskevat tiedot on toimitettava, mutta kansallinen keskuspankki voi edellyttää tietojen toimittamista eri muodossa ja sopia rahaa käsittelevien laitosten kanssa siitä, että ne keräävät laajempia tietoja.

4. Tietojen luottamuksellisuus ja julkaiseminen

4.1 Sekä perustietoja että toiminnallisia tietoja käsitellään luottamuksellisina.

4.2 Kansalliset keskuspankit ja EKP voivat päättää julkaista raportteja tai tilastoja, joissa käytetään tämän liitteen mukaisesti hankittuja tietoja. Tietoja julkaistessa ilmoitetaan vain kokonaissummat niin, ettei tietoja voida yhdistää yksittäisiin raportointiyksiköihin.









Lisäys 1

RAPORTOINTIMALLI

Perustiedot

Nämä tiedot on toimitettava seuraavalle taholle:

[Kansallisen keskuspankin nimi; yhteystiedot tiedusteluja varten; osoite]

1. Rahaa käsittelevän laitoksen tiedot

Rahaa käsittelevän laitoksen nimi:

Päätoimipaikan osoite:

Postiosoite:

Kaupunki:

Katuosoite:

Yritystyyppi:

— Luottolaitos

— Valuutanvaihtopiste

— Arvokuljetusyritys, joka ei ole maksulaitos

— Kauppias (vähittäismyyjä)

— Kasino

— Muu, mukaan lukien maksulaitokset, jotka eivät sisälly yllä olevaan luetteloon (täsmennä)

Yhteyshenkilöt:

Nimet:

Puhelinnumerot:

Faksinumerot:

Sähköpostiosoitteet:

Alihankkija (jos sellainen on)

Nimi:

Osoite:

Postiosoite:

Kaupunki:

2. Asiakkaiden käyttämät laitteet







Laiteryhmä Tunnistenumero (1) Valmistaja (1) Laitteen nimi (1) Tunnistusmenetelmä (1) (ilmaisinjärjestelmä/ ohjelmistoversiot) Käytössä olevien laitteiden lukumäärä yhteensä Talletusautomaatit Käteisen kierrätysautomaatit Yhdistetyt talletusautomaatit Käteisnostoautomaatit (1) (*) Nämä kohdat täytetään EKP:n verkkosivuilla olevien vastaavien kohtien mukaan.

3. Henkilökunnan käyttämät laitteet







Laiteryhmä Tunnistenumero (1) Valmistaja (1) Laitteen nimi (1) Tunnistusmenetelmä (1) (ilmaisinjärjestelmä/ ohjelmistoversiot) Käytössä olevien laitteiden lukumäärä yhteensä Setelinlajittelulaitteet Setelien aitouden tarkastuslaitteet Pankkivirkailijaa avustavat käteistä kierrättävät laitteet Pankkivirkailijaa avustavat laitteet (1) (*) Nämä kohdat täytetään EKP:n verkkosivuilla olevien vastaavien kohtien mukaan.

4. Käteisautomaatit, jotka eivät sisälly edellä olevaan asiakkaiden käyttämien laitteiden taulukkoon







Käytössä olevien laitteiden lukumäärä yhteensä Käteisautomaatit Itsepalveluun perustuvat maksupäätteet Muut









Lisäys 2

RAPORTOINTIMALLI

Toiminnalliset tiedot

1. Rahaa käsittelevän laitoksen tiedot







Rahaa käsittelevän laitoksen nimi Raportointikausi

2. Tiedot

Seuraavat tietoerät on laskettava yhteen kansallisella tai alueellisella tasolla, siten kuin kansallinen keskuspankki on päättänyt, syrjäisiä sivukonttoreita lukuun ottamatta.







Käsiteltyjen eurosetelien kokonaismäärä Huonokuntoisiksi todetut eurosetelit Kiertoon palautetut eurosetelit 5 EUR 10 EUR 20 EUR 50 EUR 100 EUR 200 EUR 500 EUR

Edellä olevassa taulukossa otsakkeen ”Käsiteltyjen eurosetelien kokonaismäärä” alla olevaan sarakkeen on sisällettävä niiden eurosetelien kokonaismäärä, joiden aitous ja kunto on tarkastettu setelinkäsittelylaitteissa, eli käteisen kierrätysautomaateissa, käteisautomaateissa, pankkivirkailijaa avustavassa käteistä kierrättävissä laitteissa ja setelinlajittelulaitteissa sekä yhdistetyissä talletusautomaateissa, joissa kunnontarkastukset ovat valinnaisia. Seuraavia seteleitä ei sisällytetä näihin tietoihin: a) setelit, joiden aitous ja kunto tarkastetaan manuaalisesti, esim. OTC-operaatiot tai back-office-toiminnot, b) setelit, joiden aitous on tarkastettu setelinkäsittelylaitteilla niiden kuntoa tarkastamatta, esim. setelit joiden aitous on tarkastettu talletusautomaateilla, yhdistetyillä talletusautomaateilla (joissa ei ole kunnontarkastusoptiota), pankkivirkailijaa avustavilla laitteilla tai seteleiden aitouden tarkastuslaitteilla.

Otsakkeen ”Huonokuntoisiksi todetut eurosetelit” alla oleva sarake on käsiteltyjen eurosetelien kokonaismäärän alaerä ja sen on sisällettävä niiden setelien lukumäärä, jotka laitteet ovat luokitelleet aidoiksi ja huonokuntoisiksi (eli 4b-ryhmä). Tämä tietoerä liittyy käteisen kierrätysautomaatteihin, käteisnostoautomaatteihin, pankkivirkailijaa avustaviin käteistä kierrättäviin laitteisiin ja setelinlajittelulaitteisiin, sekä yhdistettyihin talletusautomaatteihin, joissa kunnontarkastukset ovat valinnaisia.

Otsakkeen ”Kiertoon palautetut eurosetelit” alla oleva sarake on käsiteltyjen eurosetelien kokonaismäärän alaerä ja

a) käteisen kierrätysautomaattien, käteisautomaattien ja pankkivirkailijaa avustavien käteistä kierrättävien laitteiden osalta sen on sisällettävä niiden setelien lukumäärä, jotka laitteet ovat laitteiden tilastojen mukaisesti luokitelleet aidoiksi ja hyväkuntoisiksi (eli 4a-ryhmä) ja jakaneet asiakkaille laitteiden tilastojen mukaisesti.

b) sellaisten setelinlajittelulaitteiden ja yhdistettyjen talletusautomaattien osalta, joissa kunnontarkastukset ovat valinnaisia, sen on sisällettävä niiden setelien lukumäärä, jotka laitteet ovat luokitelleet aidoiksi ja hyväkuntoisiksi (eli 4a-ryhmä) ja joita ei ole palautettu kansalliselle keskuspankeille vaan pidetty laitteessa aikomuksena palauttaa ne kiertoon.



Niiden eurosetelien lukumäärä, jotka on jaettu asiakkaiden käyttämien laitteiden ja käteisautomaattien välityksellä

Nämä tiedot ovat pakollisia jäsenvaltion luottolaitoksille, jos kyseisen jäsenvaltion kansallinen keskuspankki soveltaa 7 artiklan mukaista syrjäisiä sivukonttoreita koskevaa poikkeusta. Luottolaitosten on varmistettava kansallisilta keskuspankeiltaan, onko tiedot raportoitava.









Lisäys 3

LUOTTOLAITOSTEN SYRJÄISET SIVUKONTTORIT

Vain sellaiset luottolaitokset, joilla on 7 artiklan 1 kohdassa tarkoitettuja syrjäisiä sivukonttoreita, toimittavat nämä tiedot.

1. Luottolaitosta koskevat tiedot







Luottolaitoksen nimi Raportointikausi

2. Tiedot







Syrjäisen sivukonttorin nimi Osoite Niiden eurosetelien lukumäärä, jotka on jaettu asiakkaiden käyttämien laitteiden ja käteisautomaattien välityksellä.